Kaasatud isikud nimekirja alusel	

	Meie: kuupäev digiallkirjas nr 9-1.3/1867

Detailplaneeringu eelnõu avaliku 
väljapaneku tulemuste avaliku arutelu 
korraldamise teade

Austatud planeeringu menetlusse kaasatud isik

Informeerime Teid, et Valga Vallavalitsus korraldab 27.05.2025 kell 16.00 Valga Vallavalitsuse I korruse saalis Valga linna Pikk tn 1 ja selle lähiala detailplaneeringu eelnõu avaliku väljapaneku tulemuste arutelu. 

Avalik väljapanek toimus ajavahemikul 06.01 kuni 11.02.2025. Avaliku väljapaneku jooksul ei esitatud planeeringu kohta kirjalikke arvamusi. Avalikul arutelul tutvustab Valga Vallavalitsus Valga linna Pikk tn 1 ja selle lähiala detailplaneeringu eelnõu lahendust, mis on Valga linna üldplaneeringut muutev. Samuti antakse ülevaade planeeringu koostamisel tehtud koostööst valitsusasutustega.

Valga linna Pikk tn 1 ja selle lähiala detailplaneering on koostatud eesmärgiga kavandada Räni oja kaldale Pikk tn 1 maaüksusele funktsionaalne ja kaasaegsetele nõudmistele vastav Circel K teenindusjaama uus teenindushoone ja teeninduseks vajalikud rajatised. Olemasoleva teenindusjaama hoone asemele kavandatakse veoautode tankimisplatsi rajamist ning uue teenindusjaama asukohana nähakse krundi lõunaosa. Detailplaneeringu koostamine algatati Valga Vallavolikogu 25.10.2023. a otsusega nr 80 ning sama otsusega jäeti algatamata keskkonnamõju strateegiline hindamine. 

Planeeringuala suurus on ligikaudu 0,4 ha. Planeeringuala asub Valga linna Pika ja Tartu tänava ringristmiku kõrval Rükkeli ettevõtlus- ja tootmisala piiril. Planeeringualasse on hõlmatud Pikk tn 1 maaüksus (katastriüksuse tunnus 85401:011:0060) terviklikult ja Räni org 3 maaüksus (katastriüksuse tunnus 85501:001:0884) osaliselt.

Detailplaneeringuga määratakse ehitusõigus uue teenindushoone ehitamiseks tankla ja teenindushoone kasutamise sihtotstarbega krundile. Uus hoone peab olema avalikust ruumist vaadeldav ja esteetiline. Kavandatavad rajatised peavad olema uue hoonega samas stiilis ja moodustama ühtse terviku. Planeeringuga tehakse ettepanek liikluskorralduse muutmiseks. Pikk tn 1 maaüksusele kavandatakse uus juurdepääs Pikalt tänavalt Räni org 3 maaüksuse kaudu. Detailplaneeringuga muudetakse Pikk tn 1 maaüksuse ulatuses senist ruumikasutust kaasaegsemaks ja linnaehituslikult funktsionaalsemaks ning suurendatakse liiklusohutust Pika tänava poolse juurdepääsutee asukoha muutmisega ringristmikust eemale. 

Detailplaneering sisaldab kehtiva Valga linna üldplaneeringu muutmise ettepanekut Räni oja ehituskeeluvööndi vähendamiseks. Planeeringuala ulatuses on ehituskeeluvööndit vähendatud 25 meetrilt 10 meetrile planeeringuga kavandatud tegevuste elluviimiseks.

Lugupidamisega

/allkirjastatud digitaalselt/

Monika Rogenbaum
vallavanem

Lenna Hingla, 
5860 1234, lenna.hingla@valga.ee